बॉलिवुड ऐक्टर अर्जुन कपूर और ऐक्ट्रेस मलाइका अरोड़ा के अफेयर की चर्चा इन दिनों जोरों पर है।हालांकि, इस कथित जोड़ी ने अभी तक अपने रिश्ते को लेकर खुलकर कुछ नहीं कहा है, लेकिन इन दिनों दोनों की पब्लिक अपीयरेंस काफी कुछ इशारा करती दिख रही है। इनकी नई तस्वीरें सामने आई हैं, जिन्हें देखकर यही कहा जा रहा है कि इनके बीच कुछ तो जरूर है।अर्जुन कपूर और मलाइका अरोड़ा साथ में डिनर डेट के लिए निकले थे। ये तस्वीरें पोस्ट डिनर डेट की हैं।दोनों एक-दूसरे के हाथों में हाथ डाले नजर आ रहे हैं। इन तस्वीरों के सामने आने के बाद इस जोड़े के शादी करने की चर्चा और तेज हो गई है।